1. Введение агрокомпонента и регионального компонента

на уроках математики

* 1. **Тезис доклада «Математикаҕа сахалыы уруоктар»**

Дакылаат суолтата:

Урут оҕо төрөөбүт тылын дьон-сэргэ кэпсэтэрин истэн билэр этэ. Аныгы ыалга ол кыаллара саарбах: оҕобутун дьиэҕэ көрөрбүт да кэмнээх. Кэпсэтэр да буоллахпытына тылбыт бэрт дьадаңы, үксэ нууччалыы кыбытыылаах буолар, мас хайытан эрэр курдук баар – суох, бар – кэл, үчүгэй – куhаҕан диэн буолар.

Сыала:

Математика уруоктарыгар оҕоҕо төрөөбүт тылыгар кэрэхсэбили үөскэтии, сахалыы куттаах-сүрдээх, тыллаах-өстөөх оҕолору иитии.

Соруктар:

* Математика уруоктарыгар умнуллан эрэр cаха тылларын үөрэтии
* Уруоктарга сахалыы таабырыны, ырыаны, остуоруйаны, олоңхоттон быhа тардыылары киллэрии, туттуу
* Чугас эйгэттэн, күннээҕи олохтон тахсар задачалары толкуйдааhын
* Н.Я. Виленкин «Математика-5», «Математика-6» учебниктарыгар дьүөрэлээн оңоhуллубут А.И. Петрова хомуурунньугун уруоктарга туhаныы.

Уруоктар темалара:

|  |  |  |
| --- | --- | --- |
| Кылаас  | Программанан тема | Сахалыы уруок |
| 5 | «Мээрэй единицалара» | «Өбүгэлэрбит мээрэйдэрин кэлимэ» |
| 5 | «Формулалар» | «Тыа ыалын түбүктэрэ» |
| 5 | «Көннөрү дробтар. Уоннуулаах дробтар. Бырыhыаннар» | «Төрөөбүт күн» |

«Сахалыы мээрэй кэлимнэрэ»

|  |  |  |  |  |  |
| --- | --- | --- | --- | --- | --- |
| Тарбаҕынан мээрэй | Илиинэн мээрэй | Уста мээрэй | Ыйааhын мээрэй | Бириэмэ мээрэйдэрэ | Үллэhик мээрэй |
| 1. Кыра сүөм≈ 20мм = 2см2. сүөм ≈ 40-50мм=4-5см3. тутум ≈8см4. муңур сүөм ≈ 10 см5. Уhуктаах сүөм ≈15см6.Харыс≈20см7. ыллар харыс ≈25см8. Куобах холото ≈ 11-12см | 1. былас  = 1м2.бэчээтинэй саhаан ≈ 2м 13 см3. арсыын≈71см | 1.Биэрэстэ ≈ 1 км2. көс ≈ 10 км3. күннүк ≈ 10 км | 1. бурдугу мээрэй-диир туос иhитинэн2. эти буутунан, кырбаhынан3. таңаhы –арсыынынан 4.арыгыны суотайынан | 1. омур5ан – 4ч. үлэ кэнниттэн сынньалаң2. күөс быстыңа – 1 чаас3. биир ууну утуйуу – 2-3ч4. куоратчыт кэмэ – сарсыарда 4 ч5. түүн үөhэ- 12 ч6. күнүс ортото–12ч7. сарсыардааңы ыам – сарсыарда 6 ч8. күнүскү ыам – 11ч9. түөртүүр ыам – 16ч10. киэhээңңи ыам – 20ч11. тың хатыыта – халлаан быhах биитинии сырдыыр кэмэ12. Суhуктуйуу – халлаан сырдаан эрэрэ13. күн ойуута – сарсыарда 9 ч14. Күн киириитэ 15. Үйэ – 100 сыл16. Үйэ аңара – 50 сыл17. мүhэлгэ – 12 сыл18. улахан мүhэлгэ–60 сыл | 1. аңар = 1/22. чиэппэр=1/43. оhумуой = 1/8 |

*Олоңхолор, таабырыннар, кэпсээннэр*

1. С. Васильев «Эрчимэн Бэргэн» олоңхото (арсыын – с. 136, саhаан – с. 110, күннүк – с. 17, былас – с. 110, с. 130, сүем, 3с – с. 189, буут –с. 193)
2. С. Ойуунускайа «Саха таабырыннара», Якутскай 1975с
3. П.А. Ойуунускай «Үчүгэй түңэтии» («Талыллыбыт айымньылар» II том, стр 125)

*Чугас эйгэттэн ылыллар задачалар туохха үөрэтэллэр*

(барыта 23 задача)

1. Төhө сүөhүнү кыстатабыт?
2. Онно төhө от нааданый?
3. Сайын устата төһө үүтү туттарабытый?
4. Туттарбыт үүппүтүгэр төһө харчыны ылабытый?
5. Туттарбыт үүппүт суотугар төһө арыыны хаһаанабытый?

Түмүктээһин:

1. Чугас эйгэттэн ылыллар задача ис хоһооно оҕо хараҕар тута «көстө түһэр», өйө-санаата барыта хайдах эрэ оңорор суолу тобула сатыыр, үлэтэ түргэтиир
2. Олохтоох матырыйаалтан оңоһуллубут задачаны суоттуурга математика бу дьиңнээх олоххо туттуллар, үлэҕэ-хамнаска наадалаах эбит, тула эйгэҕэ баар суолу ырытан-сыымайдаан, хомуйан-түмэн үөскээбит наука эбит диэн өйдөбүл үөскүүр. Онон оҕо бу предмеккэ сыһыана лаппа уларыйар.
3. Олохтоох матырыйаалтан оңоһуллубут задача оҕо дойдутун туһунан билиитэ кэңииригэр көмөлөһөр
4. Билэр эйгэтиттэн задачаны суоттааһынтан оҕо бүөмнээн (самостоятельно) суоттуур кыаҕа кэңиир
5. Араас таабырыны, ырыаны, остуоруйаны, үчүгэй тыллаах-өстөөх кэпсээни, аҕыйах да буоллун, уруокка иһиттэҕинэ, оҕо тылын баайа кэңиир, өйүн акылаата чиңиир
6. Сахалыы тылынан үөрэммит оҕоҕо тоңкуруун майгыта, тоңуй сыһыана сымныыр, иһирэх иэйиитэ уһуктар.